[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Jo\u0303ukamatele hinnato\u0303usu hammas veel ei hakka"}, {"text_idx": "#000004", "text": "Tallinna kesklinnas vo\u0303ib paariku\u0308mnemeetrise vahega kohata mitut kallist luksusautot. Autor/allikas: Siim Lo\u0303vi /ERR"}, {"text_idx": "#000005", "text": "Luksuskaubad mu\u0308u\u0308vad ja\u0308tkuvalt ha\u0308sti, sest majanduse kriisima\u0308rgid ei ole maailma rikasteni valdavalt jo\u0303udnud. Kuigi Eestis on to\u0303eliselt jo\u0303ukaid inimesi va\u0308he, siis ja\u0308tkub ka siin kallimatele asjadele ostjaid."}, {"text_idx": "#000006", "text": "Hiljutises intervjuus Bloombergile u\u0308tles maailmakuulsa s\u030campanjatootja Moet Hennessy tegevjuht, et nende varud on otsa lo\u0303ppemas. S\u030campanja mu\u0308u\u0308b nii ha\u0308sti. Sama toimub paljude muude kallite luksukaupadega."}, {"text_idx": "#000007", "text": "Osalt on po\u0303hjuseks pandeemia raugemine, teisalt, u\u0308tleb majandusteadlane Kristo Krumm, on maailmas u\u0308ha rohkem u\u0308lirikkaid."}, {"text_idx": "#000008", "text": "\"Need uusrikkad, kes on ta\u0308napa\u0308eval miljarda\u0308rid, tekivad riikidesse, kus elukvaliteet on nende jaoks nii uudne, et nad so\u0303na otseses mo\u0303ttes janunevad kaupade ja\u0308rele, mida Euroopa vo\u0303i Ameerika va\u0308ga rikkad on saanud juba ammu nautida. Ra\u0308a\u0308gime Aasiast eelko\u0303ige na\u0308iteks,\" selgitas Krumm usutluses ERR-ile."}, {"text_idx": "#000010", "text": "Kuid ka Eestis on inimesi, keda majanduskriis ei mo\u0303juta. Nad ostavad pigem uhket kinnisvara, veeso\u0303idukeid ja autosid."}, {"text_idx": "#000011", "text": "Ka praegu la\u0308heb luksusautode mu\u0308u\u0308giga ha\u0308sti, to\u0303deb Bentley Tallinna esinduse mu\u0308u\u0308gijuht Severin Vilents\u030cik. \"Meil ei ole kunagi nii palju tellimusi olnud. Inimesed tunnevad huvi ning on valmis keskmisest pikemalt ootama. Praegu ooteaeg natuke pikem ta\u0308nu sellele, et no\u0303udlus on suur.\""}, {"text_idx": "#000012", "text": "Keskmine Lamborghini vo\u0303i Bently vo\u0303ib maksta 300 000 eurot. Vilents\u030cik loodab selle aastaga mu\u0308u\u0308a 80 autot. Kuna tellimused tehakse pikalt ette, peaks sama hea mu\u0308u\u0308k kestma va\u0308hemalt 2024. aastani."}, {"text_idx": "#000013", "text": "Kuid mitte vaid rikastele mo\u0303eldud luksuskaup, vaid ka Tallinna Kaubamaja ko\u0303rgema hinnaklassi tooted mu\u0308u\u0308vad ha\u0308sti. \"Vaid soe su\u0308gis hoiab talveriiete mu\u0308u\u0308ki tagasi,\" nentis tegevjuht Erkki Laugus. Muus osas pu\u0308sib suur no\u0303udlus, millele lisab seni hoogu ka Eestis pandeemia lo\u0303pp."}, {"text_idx": "#000014", "text": "\"Pole ju po\u0303hjust olnud kaks aastat pidulikku ro\u0303ivast osta, u\u0308htegi u\u0308ritust va\u0308ga ei toimunud. Sellel aastal on u\u0308rituste arv suurenenud. Su\u0308nnipa\u0308evad, juubelipeod, pulmad \u2013 nende arv on u\u0308ldse selgelt kasvanud ning sinna minevate ro\u0303ivaste arv on selgelt kasvanud,\" ra\u0308a\u0308kis Laugus ERR-ile."}, {"text_idx": "#000015", "text": "Samamoodi mu\u0308u\u0308vad kosmeetikatooted, lo\u0303hnao\u0303lid \u2013 asjad, mida pandeemia ajal kodus ei kulunud."}, {"text_idx": "#000016", "text": "Luminori peao\u0308konomist, Tartu U\u0308likooli majandusteadlane Lenno Uusku\u0308la u\u0308tles, et luksuskaup maailmamajandust ra\u0308sivatest mo\u0303judest puutumata ja\u0308a\u0308da siiski ei pruugi."}, {"text_idx": "#000017", "text": "\"Pikemalt vaadates Hiina majandusel kindlasti ei la\u0308he ha\u0308sti, pa\u0308ris tsu\u0308klivabast ka\u0308itumisest luksuskaupade puhul ra\u0308a\u0308kida ei saa. See on ikka va\u0308ga ta\u0308htis, kuidas riigil la\u0308heb ja palju neid rikkaid parasjagu riigis on,\" selgitas Uusku\u0308la."}, {"text_idx": "#000018", "text": "Eesti majandust mo\u0303jutab see vaid kaudselt, kuid na\u0308iteks Itaaliale vo\u0303i Prantsusmaale oluline luksukaupade sektor peaks oluliselt kahanema."}, {"text_idx": "#000019", "text": "See, et keegi ostab vo\u0303i ja\u0308tab ostmata 10 000-eurose kella, poes piima hinda ei mo\u0303juta, u\u0308ldist hinnato\u0303usu ei hoogusta, kinnitas Kristo Krumm."}, {"text_idx": "#000020", "text": "Ainsana vo\u0303ib seda ta\u0308heldada Eestis uute korterite puhul, mida jo\u0303ukamad ostavad investeeringuna. \"Hinnato\u0303us hakkab jo\u0303udma ka tavainimese rahakotti, kui ta sooviks osta endale samamoodi mo\u0303nes uusarenduses elamispinna,\" u\u0308tles Krumm."}, {"text_idx": "#000021", "text": "TTK professor talveriietusest: sisemine kiht on ko\u0303ige ta\u0308htsam"}, {"text_idx": "#000023", "text": "Tallinna magalarajoonide korterite hinnad on languses"}, {"text_idx": "#000024", "text": "Restoranides hinnad to\u0303usevad, kuid tarbimine pole veel langenud"}, {"text_idx": "#000025", "text": "Korterite turul va\u0308henes tehingute arv 2016. aasta tasemele"}, {"text_idx": "#000026", "text": "Tarbijahinnad to\u0303usid aastaga 22,5 protsenti"}, {"text_idx": "#000027", "text": "Eesti kirjanduse pa\u0308eva algus Toompeal"}, {"text_idx": "#000029", "text": "Iraani meedia: riiki tabas drooniru\u0308nnak laskemoonatehase vastu"}, {"text_idx": "#000039", "text": "USA o\u0303hujo\u0303udude kindral: so\u0303da Hiinaga vo\u0303ib puhkeda juba 2025. aastal"}, {"text_idx": "#000040", "text": "So\u0303ja 338. pa\u0308ev: Briti luure hinnangul Venemaa liialdab jutuga oma edust"}, {"text_idx": "#000043", "text": "Analu\u0308u\u0308tik: Kreml usub, et saab Vene rahva apaatia najal so\u0303da ja\u0308tkata"}, {"text_idx": "#000044", "text": "Bloomberg: Venemaa valmistub suurpealetungiks veebruaris vo\u0303i ma\u0308rtsis"}, {"text_idx": "#000046", "text": "Petr Pavel vo\u0303itis Ts\u030cehhi presidendivalimised"}, {"text_idx": "#000047", "text": "Pu\u0308hapa\u0308eva tuleb pilvine, aga sajuta"}, {"text_idx": "#000052", "text": "Intervjuu: sootundlikus linnas puuduvad roosad ko\u0303nniteed"}, {"text_idx": "#000053", "text": "Otseu\u0308lekanne kell 19: MUBA-s selguvad arhitektuuripreemiate laureaadid"}, {"text_idx": "#000054", "text": "Kunstnik Epp Margna paneb regilaulud lo\u0303uendile"}, {"text_idx": "#000056", "text": "Piltuudis: loomaaia va\u0308rske asukas Makalu pa\u0308a\u0308ses esimest korda ku\u0308lastajate ette"}, {"text_idx": "#000059", "text": "Rannarootsi muuseumis on tehtud Ukraina heaks 55 varjevo\u0303rku"}, {"text_idx": "#000060", "text": "Ornitoloogiau\u0308hing kutsub aias askeldavaid linde vaatlema"}, {"text_idx": "#000061", "text": "Eesti tahab va\u0308ltida Euroopa u\u0308histuru killustumist"}, {"text_idx": "#000063", "text": "USA tehnoloogiaettevo\u0303tetest kaob tuhandeid to\u0308o\u0308kohti"}, {"text_idx": "#000064", "text": "Grosberg: Venemaa suudab ta\u0308ppismoona juurde toota"}]